2.

Miután Vincent meggyőződött róla, hogy gondosan bezárta az iroda ablakait, leült az íróasztalhoz. Darcie a bútor szélén foglalt helyet.

Adam Doyle elküldte a Marston – ügy aktáját, három másikkal egyetemben.

Azt mondta, most van itt az ideje, hogy átadják őket Vincentnek, mert ők tehetetlenek.

Harris végiglapozta a mappákat.

Eltűnések.

Semmi nyom.

Erőszakos behatolás kizárható.

A keresett személy újlenyomatai nem találhatóak meg sem az ajtón, sem az ablakokon.

* Gondolja, hogy ezek...
* A lepkék dolgoznak. – mondta Darcie.

Vincent borzadva az asztalra dobta a lapokat. A lepkék négy embert megfertőztek, és talán többet is fognak, ha eljön az éjfél.

* Halljuk, mi a terve? – dőlt hátra a széken sóhajtva.

Darcie felmutatta az azóta üvegcsébe zárt lepkét.

* Elengedjük.
* De a lepke...
* Egyelőre örülni fog a szabadságnak. Az első dolga az lesz, hogy visszatér a társaihoz. Ha követjük, elvezet minket oda, ahol tábort vertek.
* És ahol az áldozatok vannak.

Harris nem szívesen akart szörnyekkel találkozni.

El sem bírta képzelni, miféle teremtményekké változtak azok a szerencsétlenek, és ami még nagyobb gond volt; mi a csudát fog mondani Jenny Marston anyjának?

*De mindent a maga idejében.*

Darcie leszállt az asztalról, Vincent újra a kezébe vette a mappákat.

* Mi lesz, ha megtaláljuk őket?
* Tessék? – kérdezte McCoy.
* Mi lesz, ha megvannak? Oké, hogy megtaláltuk őket, de mihez kezdünk velük?
* Látott már fekete lepkét hajnalban?
* Csak kora reggel.
* De az első napsugarak idejében látott?

Vincent nemigen mozdult ki akkor, rendszerint aludt, vagy kávéval próbálta magát felébreszteni, de akkor se nem látott, se nem hallott, még a csészét is nehezen találta meg.

* Mindegy – mondta Darcie – a lényeg az, hogy a lepkék éjfélkor fertőznek, nappal kiszemelik az áldozataikat, de az első napsugarak felbukkanásakor nem szabad kint lenniük a fényben.

Harris összevonta a szemöldökét.

* Milyen... költői szabályaik vannak.
* Ha el akarjuk őket tűntetni – magyarázta Darcie – kint kell tartanunk a rajt, a napsugarak idejére. Ehhez le kell zárnunk előttük a rejtekhelyüket. Az gyakran egy barlang, vagy üreg. Van a városban dinamit?

Vincent meghökkent.

* Miss McCoy, én nem vagyok robbantási szakember.

Darcie legyintett.

* Én már robbantottam. Pofonegyszerű.

Harris nem volt kíváncsi a részletekre, de robbanószert tudott szerezni. Mint minden városban, Snowhillben is voltak anarchista eszméket követő fiatalok, akik bombakészítésre adták a fejüket. Talán nem akartak vele komoly kárt okozni, maximum szemetest robbantani, de a rendőrség elkobozta a végterméket.

* Felhatalmazást kell szereznem, hogy elvihessem a bombákat a raktárból.
* Nincs sima dinamit?
* Nem, csak anarchista kölykök durrantója. Igazából azt se tudom, hogy működik-e.

 Darcie töprengett.

* Talán megfelel.
* És hogy akarja előcsalni az összes lepkét?
* Ha behatolunk a fészkükbe, megzavarjuk őket, támadásnak vélik. Ellentámadásba kezdenek, ha pedig utánunk jönnek, az egész raj kijön.
* Ragyogó – morogta Harris – ez még rosszul is végződhet, ugye tudja?
* Ha jó futó, nem fog rosszul végződni.

Vincent sóhajtott.

* Szerzek felhatalmazást. De ha ki akarjuk csalni őket, éjfél után kell robbantani. Ha ma éjszaka is fertőznek, az áldozatok...
* Nem fertőznek mindig. Az illető eltűnése pedig napokkal később is bekövetkezhet. Ha viszont nincsenek lepkék, nincs fertő sem.